Afrikaans Alfabet Verniet- A Hersien! • KraftiMama
Ek was so moeg vir A- appel dat ek dit probeer mis het en sowaar op A- Apie uitgekom het.
Apie word immers met ‘n dubbel aa uitgespreek so dit sal dus nie werk vir my nie!!! Hiermee gee ek dus die hersiende blaadjie van die letter A.
Jammer, jammer, jammer! Ek pleit ouerskap…
Kliek op die prentjies om af te laai!
Geniet jy KraftiMama se verniet afdrukke? Om dit verniet te hou het ek baie oë nodig op hierdie blog so dit sal so gaaf wees as jy dit deel op Facebook en my Page like, dankie by voorbaat! Overberg stories – toortsie.com
Februarie 2, 2015 Februarie 2, 2015 ~ Toortsie
Ek geniet ‘n boek ekstra baie as dit hier in die Overberg afspeel. Die omgewing is mos bekend, dis hoekom!
“ Die Dooies Leef”, deur SD Fourie, speel hoofsaaklik hier in ons eie Strandveld af. Dis ‘n opvolg op die boek, “Die Lanternswaaier“ In “Die Dooies Leef”, speel ‘n jongmeisie die hoofrol. Haar ouma het voorheen ontken dat sy haar nasaat is, maar sy word tog as erfgenaam aangewys, mits sy ‘n paar voorwaardes nakom. In die proses kry sy twee dagboeke wat sy deurwerk, dié van haar ouma en ook van haar oumagrootjie. Die oumagrootjie is die dogter van die meisie wie die hoofrol gespeel het in “Die Lanternswaaier”.
Die Lanternswaaier vertel die verhaal van baie jare gelede, voor hier nog vuurtorings aan die suidkus van Afrika was, ‘n tyd wat baie bote hier langs die kus op die rotse geloop het. Dit vertel ook die verhaal van mense wie die bote na die rotse toe gelok het. Fiksie of feite? Ek weet nie. Die meisie, wie as lanternswaaier moes optree, se lewe word onherroeplik verander as sy verlief raak op ‘n uitgespoelde soldaat wie sy moes versorg.
Altwee hierdie boeke lees baie lekker en die storie is maklik om te volg. Die skrywer kry dit reg om die storie oor vyf geslagte heen te laat vloei. Net heel aan die einde van die tweede boek is die toevalligheid ‘n bietjie te groot, maar wie gee nou om?
‘n Boek in ‘n heel ander klas, is natuurlik Labirint van Chanette Paul. Ja, ek ís ‘n erge Chanette Paul entoesias, maar hierdie heel eerste boek wat ek van haar gelees het, het my gevang. Dit speel af op twee “tweelingdorpe”, twee dorpe wat baie naby aan mekaar is en wat in dieselfde tyd gestig is. Baie moorde word gepleeg. Dit bly spanningsvol tot die einde.
“Spoor van die Perlemoenstropers” is ‘n verhaal oor iets wat ‘n groot probleem hier by ons is: Perlemoenstropery. Dis ‘n speurverhaal waar perlemoenstropers vasgetrek moet word. Ons lees tussen die lyne van die probleme wat die vissers het, maar ook van onderduimshede wat aangaan. ‘n Genotvolle boek.
Die tweeluik van Chanette Paul, wat handel oor die 4 slette van Maanchijnbaai, speel af op ‘n seedorpie soos Kleinmond, ook hier in die Overberg. “Joe en Sue” is die eerste boek, en “Nan en Jeannie” die tweede en moet in daardie volgorde gelees word. Ek het reeds oor hierdie boeke geskryf, en julle kan gerus HIER daaroor gaan lees.
Loer by Pinterest vir nog skakels na boeke wat ek al gelees het. So met die tyd is ek besig om dit aan te vul.
‹ Previous‘n etery op naweek
Next ›Lui telefoon, lui
26 thoughts on “Overberg stories”
Februarie 2, 2015 om 10:00 nm
Dankie,dit klink na lekkerlees boeke.Ek het pas Chanette Paul se Dryfhout klaar gelees en dit baie geniet.Sal bietjie van hierdie ander boeke opsoek.
Februarie 2, 2015 om 10:22 nm
Is Dryfhout ook deel van ‘n reeks of is dit ‘n enkel boek? My volgende een is Boheem. Dis derl van ‘n reeks.
Februarie 2, 2015 om 10:27 nm
Dis ‘n enkel boek sover ek kon agterkom.Baie interessant geskryf,ook bietjie oor skeepswrakke en seestrome en natuurlik ‘n paar moorde en romanse.
Februarie 2, 2015 om 10:29 nm
Een of ander tyd kom ek by hom uit. Xx
Februarie 3, 2015 om 6:43 vm
Ai hoe mis ek nou afrikaanse boeke. Die drie skrywers is heel onbekend vir my. Dit klink egter of dit die moeite werd is om hul te lees. Die tyd wat ek in die bid gewerk het het ons altyd nuwe skrywers en boeke gekry en ons kon hul eerste lees sodat ons aan ander kon se of dit goed is of nie. Eintlik het ek meer die jeugboeke moes lees en my vriendin die volwassenes. KOn by haar altyd hoor of dit moeite werd is of nie
Februarie 3, 2015 om 6:48 vm
Eboeke is die antwoord. Jy kan dit binne sekondes aflaai. Kyk by kalahari.com
Februarie 3, 2015 om 9:29 vm
ha, lekker man! Wys jou ek is nog maar bietjie terug op die rug.(het natuurlik nie n tablet of wat mens dit ookal noem nie)
Februarie 3, 2015 om 9:41 vm
Lees dit sommer op jou rekenaar
Februarie 3, 2015 om 10:37 vm
So gedink om dit te doen Dankie
Februarie 3, 2015 om 10:06 vm
As jy ‘n lekker selfoon het, kan jy dit daarop ook lees. Dit werk net so goed.
Februarie 3, 2015 om 10:38 vm
Nee my selfoon is maar eenvoudig. Sal maar my rekenaar gebruik.
Februarie 3, 2015 om 10:47 vm
Rekenaar seker nie die maklikste manier om ‘n boek te lees nie, maar dis moontlik.
Februarie 3, 2015 om 8:57 nm
Februarie 3, 2015 om 10:56 vm
Hallo Toortsie – heel toevallig hier beland! Baie dankie. Ek is die skuldige skrywer van Lanternswaaier en Die dooies leef. Waardeer jou belangstelling en terugvoer. Doet so voort! SD Fourie
Februarie 3, 2015 om 11:13 vm
Oeeeeee!!!! Sjoe!!! Wat ‘n voorreg! Dat die skrywer SELF my bloginskrywing raakgelees het. 🙂 Laat ek dadelik loop kyk of ek nie iets leliks geskryf het nie. 😉
Dankie, ek het hierdie boeke soveel geniet, ek hoop daar kom NOG Overbergstories uit jou pen of rekenaar.
Februarie 3, 2015 om 12:46 nm
Ai, sug, al hierdie boeke klink so interessant. My vyand is ongelukkig TYD. Sal maar hoor wat julle daaroor te skryf het.
Februarie 3, 2015 om 12:52 nm
Tyd? Almal se probleem! Laai die boeke op jou e-reader af, en as jy in ‘n verkeersknoop sit, lees jy ‘n bladsy!
Februarie 3, 2015 om 5:46 nm
My leeslys gaan my nog wurg. Ek lees die heel blerrie tyd, maar niks wat ek eintlik graag sal wil lees nie.
Ek het noudie dag sommer Meeulanders van die rak afgegryp toe ek ‘n tydjie oopgehad het en ander leeswerk geignoreer het. Dit was deur ‘n Overberger geskryf as die omslag nie jok nie.
Februarie 3, 2015 om 5:59 nm
Klink bekend. Ek dink ek moet hom ook by Kalahari gaan gryp.
Februarie 3, 2015 om 6:00 nm
Daar is nog ‘n Overberg boek waarvan ek vergeet het. Toemaar ek sal weer oor hom skryf.
Februarie 8, 2015 om 8:12 vm
Raai wat? My seun het vir my n kindle gekoop!!!! sommer dadelik Die lanternswaaier afgelaai. Nou gaan ek n hond uit n bos lees!
Februarie 8, 2015 om 4:42 nm
Lekker! Nou kan jy weer lees net wat jy wil.
Februarie 8, 2015 om 9:07 nm
Beslis, kon gisternag skaars slaap van opwinding
Februarie 8, 2015 om 9:11 nm
Onthou, sover ek weet, moet jy by Amason koop vir Kindle. Kalahari en Kindle werk nie saam nie.
Terug pieng: Oorlogstories | Toortsie, Kameel en Bokbaaivygie
Terug pieng: Toort se Toeka Tokkel oor Omgewing | Toortsie, Kameel en Bokbaaivygie